
నాడు గౌతమీ పుత్రశాతకర్ణి తెలుగు సామ్రాజ్యాన్ని స్థాపిస్తే, ఎన్టీఆర్ తెలుగు ప్రజల ఆత్మగౌరవాన్ని ఖండాంతరాలకు విస్తరించేలా చేసి, ఆధునిక తెలుగు శాతకర్ణిగా నిలిచారు. భారతీయ ఐతిహాస, పౌరాణికమూర్తులకు సజీవరూపం నందమూరి తారక రామారావు.తెలుగుజాతి గుండెల్లో చెరగని జ్ఞాపకం. నిలువెత్తు స్ఫురద్రూపం. క్రమశిక్షణకు పర్యాయపదం. తెలుగువారి ఆత్మగౌరవం ప్రతీక. అన్నీ కలగలిపి నందమూరి తారక రామారావు. నటసార్వభౌమ నందమూరి తారకరాముని జీవితాన్ని పర్యావలోకిస్తే ఆయన ఆత్మీయరూపం కళ్లముందర సాక్షాత్కరిస్తుంది. నాలుగున్నర దశాబ్దాలు వెండితెర వేల్పుగా ప్రకాశించారు. రాముడిగా, కృష్ణుడిగా ఆశేష ప్రజా హృదయాలను గెలిచిన తెలుగుతేజం రామారావు. ఖంగున మ్రోగే కంఠం. అతడి మాట జనసముద్రంలో కెరటం. అతడు గళమెత్తితే ప్రజాగొంతుకలు పెనుకేకలయ్యాయి. దేశం నలుమూలల వ్యాపించిన తెలుగు ప్రజలు ‘అన్నా’ అని పిలిపించుకున్న అజరామరుడు నందమూరి తారకరాముడు. తెలుగు సాంస్క ృతిక, రాజకీయ, చరిత్రకు విశిష్టతను విలక్షతను సృష్టించిన నందమూరి జీవితం ఆసాంతం తెలుగుజాతి జీవనాడిగా కొనసాగింది.ఎన్టీఆర్ 1923 మే 28వ తేదీన కృష్ణాజిల్లా నిమ్మకూరు గ్రామంలో జన్మించాడు. బాల్యంలోనే భాస్కర శతకం, బాలరామాయణం, కరతలామలకాలయ్యాయి. కళలపట్ల, నాటకాల పట్ల మక్కువ పెంచుకున్న నందమూరి ‘నేషనల్ ఆర్ట్ ధియేటర్’ స్థాపించి కొంగర జగ్గయ్య, ముక్కామల, నాగభూషణం, కె.వి.ఎస్. శర్మ తదితరులతో కలసి ఎన్నో నాటకాలు ఆడారు. అందులో ప్రస్తావించదగ్గ ‘చేసిన పాపం’ వంటి నాటకాలు ఉన్నాయి.నందమూరిలో ప్రజలకు కన్పించని మరోకోణం చిత్రకారుడు. ఆయన రాష్ట్రవ్యాప్త చిత్రలేఖన పోటీలలో పాల్గొని బహుమతి పొందారు. ఒకానొక సందర్భాన ప్రముఖ స్వాతంత్య్ర సమరయోధుడు సుభాష్చంద్రబోస్ విజయవాడకు వచ్చినపుడు ఆయన బొమ్మను చిత్రీకరించి ఆయనకు కానుకగా ఇచ్చారు.నందమూరి తారకరాముడు మొదట ‘మనదేశం’ సినిమాలో కెమెరా ముందు నటించారు. ఈ చిత్రంలో పోలీసు ఇన్స్పెక్టర్గా పాత్ర వేశారు. అయితే రామారావుకి వచ్చిన మొదటి సినిమా అవకాశం మాత్రం బి.ఏ.సుబ్బారావు నిర్మాతగా తీసిన ‘పల్లెటూరి పిల్ల’. ఈ చిత్రం ‘మనదేశం’ తర్వాత విడుదలైంది. ఈ సినిమాలో కథానాయకుడు రామారావు. ఈ నేపథ్యంలోనే ఎన్టీఆర్ మకాం మద్రాసుకి మార్చారు. 1950ల తర్వాత ఎన్టీఆర్ సినిమా ప్రస్థానంలో వచ్చిన ‘పాతాళభైరవి’, ‘మల్లీశ్వరి’, ‘పెళ్లిచేసి చూడు’, ‘చంద్రహారం’ మొదలగు చిత్రాలు నటుడిగా ఆయనకు గొప్ప కీర్తిని సంపాదించి పెట్టాయి. అటు పిమ్మట ఎన్టీఆర్ సినిమా జీవితం నల్లేరు నడకలా సాగింది. ఆయన అంకితభావం, నటనలో విలక్షణత ప్రజలను అబ్బురపరిచాయి. నర్తనశాల సినిమాకోసం వెంపటి చినసత్యం దగ్గర కూచిపూడి నృత్యం అభ్యసించాడు. సినిమా పట్ల, వృత్తిపట్ల ఆయనకు ఉన్న నిబద్దతకు ఇది నిదర్శనం. అంతేగాక గాంభీర్యమైన తన స్వరాన్ని కాపాడుకునేందుకు ప్రతిరోజు మద్రాసు మెరీనాబీచ్లో అభ్యాసం చేసేవారు. ఎన్టీఆర్ నటించిన పౌరాణిక చిత్రాలు ‘మాయాబజార్’, ‘భూకైలాస్’, ‘శ్రీవెంకటేశ్వర మహత్మ్యం’ భారీ విజయాలను నమోదు చేశాయి.1977లో ఎన్టీఆర్ దర్శక నిర్మాతగా, కథ, చిత్రానువాదం తానే సమకూర్చి నిర్మించిన ‘దానవీరశూరకర్ణ’ చిత్రం ఒక గొప్ప సంచలనాన్ని సృష్టించింది. ఈ చిత్రంలో ఎన్టీఆర్ తన ఆత్మని అభినివేశింపచేశారు. కొండవీటి వెంకటకవి మాటలు ఎన్టీఆర్ ఆత్మఘోషకు ఆవిష్కరణ. ఆయన మనుసుకు అనువాదం. ఈ చిత్రం అసమానతల కులవ్యవస్థపై ఆయన నిరసనగళం. శ్రీ మద్విరాట్ పోతులూరి వీరబ్రహ్మేంద్రస్వామి చరిత్ర’ చిత్రంలో సమాజంలో కుటిలనీతిని వివరించారు. అటుపిమ్మట తెలుగుదేశంపార్టీని స్థాపించి తొమ్మిది నెలల్లో రాజకీయాధికారాన్ని సాధించారు. బడుగు, బలహీన వర్గాలకు రిజర్వేషన్లను విస్తరించి రాజ్యాధికారంలో భాగస్వామ్యం కల్పించారు.తెలుగుసాహిత్యంపై అపారమైన పట్టున్న ఏకైక వెండితెర నాయకుడు నందమూరి. శ్రీశ్రీ మహాప్రస్థానాన్ని చదివారు. పల్నాటియుద్ధం సినిమాలో మహాకవి గుర్రం జాషువా చేత పద్యాలను రాయించుకున్న కవిహృదయం ఆయనది. ఆయన కట్టు, నడక, ఆహార్యం నిండైన తెలుగుదనం. ఆయన నటించిన సినిమాలన్నిటా తెలుగువారి జీవితం ఉంటుంది. డ్రామా ఉంటుంది. కవిత్వం ఉంటుంది. జీవితాన్ని నిశితంగా పరిశీలించడం ఉంటుంది. ఆయనలో, ఆయన రాజకీయ ప్రయాణంలో, నా జీవితం ఇది అని వ్యాఖ్యానించినట్టుగా కనిపించని వ్యాఖ్యానం ఉంటుంది. ఆయన జీవితం ఒక సందేశం.ప్రజలే దేవుళ్ళు, - సమాజమే దేవాలయం అంటూ ప్రజాసేవలో తరించారు. స్త్రీలకు ఆస్తి హక్కునిచ్చారు. ఆంధ్రుల ఆత్మగౌరవ పరిరక్షణ అనే ఒక ఉద్వేగభరితమైన అంశాన్ని తీసుకొని తెలుగు ప్రజల మనోభావాలను తీవ్రంగా ప్రభావితం చేసారు. తెలుగుజాతికి, తెలుగుభాషకు దేశవ్యాప్తంగా గుర్తింపు తెచ్చిన వ్యక్తి ఎన్టీఆర్. గ్రామీణ జీవితాన్ని ఫ్యూడల్ శక్తుల కబంద హస్తాలనుంచి విడిపించేందుకు మునసబు, కరణం వ్యవస్థలను రద్దుపరచి బడుగు, బలహీనవర్గాలకు ప్రజాస్వామ్య వ్యవస్థలను దగ్గరకు చేర్చారు. తెలుగుదేశంపార్టీని కేవలం ఒక రాజకీయపార్టీగా కాక ఒక సాంఘిక విప్లవం తేవడానికి ఉద్దేశించిన ఉద్యమంగా ఆయన చెప్పేవారు.నాడు గౌతమీ పుత్రశాతకర్ణి తెలుగు సామ్రాజ్యాన్ని స్థాపిస్తే, ఎన్టీఆర్ తెలుగు ప్రజల ఆత్మగౌరవాన్ని ప్రపంచమంతటా ఖండాంతరాలకు విస్తరించేలా చేసి ఆధునిక తెలుగు శాతకర్ణిగా నిలిచారు. నందమూరి ఏ పాత్ర చేసినా తెలుగునేల గుండెకు హత్తుకొని ఆదరించింది. నాయకుని వేషంలోనూ ప్రతినాయకుని వేషంలోనూ కూడా ఆయన్నే పలవరించింది. ఆయనది తిరుగులేని జనసమ్మోహనశక్తి. ఆనాడు దానినుంచి తమను తాము కాచుకునేందుకు చాలా మంది కష్టాలు పడవలసి వచ్చింది.ఐదు వేల సంవత్సరాలు నాటి భారతీయ ఐతిహాస, పౌరాణిక మూర్తులకు సజీవరూపం నందమూరి. ఎన్టీఆర్లోని కళాకారుడే ఆ తదుపరి రాజకీయ నాయకుడు. కాలం యుగానికి ఒక యుగపురుషుణ్ని కంటుంది. ఈ యుగానికి ఎన్టీఆర్ యుగపురుషుడు. డొక్కా మాణిక్యవరప్రసాద్మాజీ మంత్రి(నేడు నందమూరి తారక రామారావు వర్ధంతి)

naadu gautamee putrasaatakarni telugu saamraajyaanni sthaapisthe, ntr telugu prajala aatmagouravaanni khandantaralaku vistarinchelaa chesi, aadhunika telugu saatakarnigaa nilichaaru. bhaarateeya aitihasa, pouraanikamoorthulaku sajeevaroopam nandamuri taaraka ramarao.telugujaati gundello cheragani ghnaapakam. niluvettu sphuradroopam. kramasikshanaku paryaayapadam. teluguvaari aatmagouravam prateeka. annee kalagalipi nandamuri taaraka ramarao. natasarvabhouma nandamuri taarakaraamuni jeevitaanni paryaavalokiste aayana aatmeeyaroopam kallamundara saakshaatkaristundi. nalugunnara dasaabdaalu venditera velpugaa prakaasinchaaru. ramudiga, krushnudigaa aashesha praja hrudayaalanu gelichina telugutejam ramarao. khanguna mrogay kantham. atadi maata janasamudramlo keratam. atadu galamettite prajaagontukalu penukekalayyaayi. desham nalumoolala vyaapinchina telugu prajalu ‘anna’ ani pilipinchukunna ajaramarudu nandamuri taarakaraamudu. telugu samska rutika, rajakeeya, charitraku vishishtatanu vilakshatanu srushtinchina nandamuri jeevitam aasaantam telugujaati jeevanaadigaa konasagindi.ntr 1923 mee 28va tedeena krishnajilla nimmakuru graamamlo janminchaadu. balyamlone bhaskara satakam, balaramayanam, karatalaamalakaalayaayi. kalalapatla, naatakaala patla makkuva penchukunna nandamuri ‘neshanal art dhiyetar’ sthaapinchi kongara jaggayya, mukkaamala, nagabhushanam, ke.vi.es. sharma taditarulato kalasi enno naatakaalu aadaaru. andulo prastaavinchadagga ‘chesina paapam’ vanti naatakaalu unnaayi.nandamoorilo prajalaku kanpinchani marokonam chitrakaarudu. aayana rashtravyapta chitralekhana potiilalo palgoni bahumati pondaaru. okanoka sandarbhaana pramukha swaatantyra samarayodhudu subhashchandrabos vijayavaadaku vachinapudu aayana bommanu chitreekarinchi aayanaku kaanukagaa icharu.nandamuri taarakaraamudu modata ‘manadesam’ cinemalo kemera mundu natinchaaru. ee chitramlo polisu inspectorga paatra vaesaaru. ayithe ramaraoki vachina modati sinima avakaasam maatram bi.e.subbarao nirmaatagaa teesina ‘palleturi pilla’. ee chitram ‘manadesam’ tarvaata vidudalaindi. ee cinemalo kathaanaayakudu ramarao. ee nepathyamlone ntr makam madrasuki maarchaaru. 1950la tarvaata ntr sinima prasthaanamlo vachina ‘paataalabhairavi’, ‘mallishwari’, ‘pellichesi chudu’, ‘chandraharam’ modalagu chitraalu natudigaa aayanaku goppa keertini sampaadinchi pettai. atu pimmata ntr sinima jeevitam nalleru nadakala saagindi. aayana ankitabhaavam, natanalo vilakshanata prajalanu abburaparichaayi. nartanasaala cinemacosam vempati chinasatyam daggara koochipudi nrutyam abhyasinchaadu. sinima patla, vruttipatla aayanaku unna nibaddataku idhi nidarsanam. antegaaka gaambheeryamaina tana swaraanni kaapaadukunenduku pratiroju madrasu merinabichlo abhyasam chesevaaru. ntr natinchina pouraanika chitraalu ‘mayabajar’, ‘bhookailas’, ‘srivenkateshwara mahatmyam’ bhari vijayaalanu namodu chesaayi.1977loo ntr darsaka nirmaatagaa, katha, chitraanuvaadam taane samakurchi nirminchina ‘daanaveerasurakarna’ chitram oka goppa sanchalanaanni srushtinchindi. ee chitramlo ntr tana aatmani abhinivesimpachesaaru. kondaveeti venkatakavi maatalu ntr aatmaghoshaku aavishkarana. aayana manusuku anuvaadam. ee chitram asamaanatala kulavyavasthapai aayana nirasanagalam. shree madwirat potuluri veerabrahmendraswama charitra’ chitramlo samaajamlo kutilaneetini vivarinchaaru. atupimmata telugudesampaartini sthaapinchi tommidi nelallo rajakeeyaadhikaaraanni saadhinchaaru. badugu, balaheena vargaalaku reservationlanu vistarinchi raajyaadhikaaramlo bhagaswamyam kalpinchaaru.telugusaahityampai apaaramaina pattunna ekaika venditera nayakudu nandamuri. srishree mahaaprasthaanaanni chadivaaru. palnaatiyuddham cinemalo mahakavi gurram jashuva chetha padyaalanu raayinchukunna kavihrudayam aayanadi. aayana kattu, nadaka, aahaaryam nindaina telugudanam. aayana natinchina cinemalannita teluguvaari jeevitam untundi. drama untundi. kavitvam untundi. jeevitaanni nisitamgaa pariseelinchadam untundi. aayanalo, aayana rajakeeya prayaanamlo, naa jeevitam idhi ani vyaakhyaaninchinattuga kanipinchani vyaakhyaanam untundi. aayana jeevitam oka sandesam.prajale devullu, - samajame devalayam antuu prajaasevalo tarinchaaru. streelaku aasti hakkunichaaru. aandhrula aatmagourava parirakshana ane oka udvegabharitamaina amsaanni teesukoni telugu prajala manobhaavaalanu teevramgaa prabhaavitam chesaru. telugujaatiki, telugubhaashaku desavyaaptamgaa gurtimpu tecchina vyakti ntr. graameena jeevitaanni fudel saktula kabanda hastalanunchi vidipinchenduku munasabu, karanam vyavasthalanu radduparachi badugu, balaheenavargaalaku prajaaswaamya vyavasthalanu daggaraku cherchaaru. telugudesampaartini kevalam oka rajakeeyapaartiigaa kaaka oka saanghika viplavam tevadaaniki uddesinchina udyamangaa aayana cheppevaaru.naadu gautamee putrasaatakarni telugu saamraajyaanni sthaapisthe, ntr telugu prajala aatmagouravaanni prapanchamantataa khandantaralaku vistarinchelaa chesi aadhunika telugu saatakarnigaa nilichaaru. nandamuri e paatra chesina telugunela gundeku hattukoni aadarinchindi. naayakuni vaeshamloonuu pratinaayakuni vaeshamloonuu kuudaa aayanne palavarinchindi. aayanadi tiruguleni janasammohanashakti. aanaadu daaninunchi tamanu taamu kachukunenduku chala mandi kashtaalu padavalasi vachindi.aidu vela samvatsaraalu naati bhaarateeya aitihasa, pouraanika moorthulaku sajeevaroopam nandamuri. enterloni kalakarude aa tadupari rajakeeya nayakudu. kaalam yuganiki oka yugapurushunni kantundi. ee yuganiki ntr yugapurushudu. dokka manikyavaraprasadmaja mantri(nedu nandamuri taaraka ramarao vardhanti)